क्षेत्रवाद, जातिवाद, परिवारवाद से दूर हटकर वास्तविक पुरोधाओं को ही सरकार की ओर से मान-सम्मान दिया जा रहा है। शिक्षामंत्री ने सांस्कृतिक कार्यक्रम में मौजूद लोगों को तथा लोक कलाकारों को भिवानी में 17 जून को आयोजित पं.लख्मीचंद भवन की आधारशिला कार्यक्रम में पहुंचने का निमंत्रण भी दिया। साथ ही म्हारी संस्कृति-म्हारा स्वाभिमान संस्था को इस प्रकार के लोक कार्यक्रम के आयोजन पर बधाई देते हुए उन्हें विश्वास दिलाया कि सरकार की ओर से उन्हें पूरा सहयोग दिया जाएगा। कार्यक्रम में बाढड़ा से विधायक सुखविंद्र मांढी व बहादुरगढ़ से विधायक नरेश कौशिक बतौर विशिष्ट अतिथि के रूप में उपस्थित थे।